S-296/2012

Mál þetta, sem dómtekið var í dag, er höfðað með ákærum ríkissaksóknara, útgefinni 7. febrúar 2012, og lögreglustjórans á höfuðborgarsvæðinu, útgefinni 24. apríl 2012, á hendur Á-kk-þgf D-kk-þgf G-kk-þgf, kt. 000000-0000, Álfheimum 54, Reykjavík, fyrir eftirgreind brot:

Ákæra ríkissaksóknara útgefin 7. febrúar 2012

Fyrir eftirfarandi brot framin aðfaranótt sunnudagsins 10. október 2010:

1. Umferðarlaga- og skjalabrot, með því að hafa ekið bifreiðinni SK-059, sem bar skráningarnúmerið NV-808, sem tilheyrir eftirvagni af gerðinni Humbaur, og án þess að hafa öðlast ökuréttindi, frá höfuðborgarsvæðinu að verslun Olís á Suðurlandsvegi á Selfossi og fyrir að hafa vanrækt vátryggingarskyldu bifreiðarinnar sem hann hafði varanleg umráð yfir.

Telst þetta varða við 1. mgr. 157. gr. almennra hegningarlaga nr. 19/1940 og 1. mgr. 48. gr. og 1. mgr. 93. gr., sbr. 1. mgr. 100. gr. umferðarlaga nr. 50/1987.

Rangar sakargiftir, með því að hafa er lögregla hafði afskipti af akstri ákærða í framangreint skipti, skýrt lögreglu rangt frá nafni sínu og kennitölu er ákærði gaf upp nafn og kennitölu bróður síns, G-kk-ef R-kk-ef G-kk-ef, kt. 000000-0000, og þannig komið því til leiðar að G-kk-nf R-kk-nf var sakaður um ofangreinda háttsemi.

Telst þetta varða við 148. gr. almennra hegningarlaga nr. 19/1940.

Ákæra lögreglustjórans á höfuðborgarsvæðinu útgefin 24. apríl 2012

Fyrir umferðarlagabrot með því að hafa, föstudaginn 7. október 2011, ekið bifreiðinni EG-152 án gildra ökuréttinda og án skráningarmerkja suður Lónsbraut í Hafnarfirði uns lögregla stöðvaði aksturinn við Lónsbraut 1.

Teljast brot þessi varða við 1. mgr. 48. gr. og 1. mgr. 64. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í febrúar 1993. Samkvæmt sakavottorði var ákærði 4. júlí 2011 dæmdur til tveggja mánaða fangelsisrefsingar, skilorðsbundið í tvö ár, fyrir brot gegn 1. mgr. 157. gr., 244. gr., 257. gr. og 248. gr. almennra hegningarlaga og 1. mgr. 48. gr., 1. mgr. 63. gr. og 1. mgr. 93. gr. umferðarlaga. Hinn 2. mars 2012 var hann dæmdur í 8 mánaða fangelsi, skilorðsbundið í 3 ár, fyrir brot gegn 1. mgr. 218. gr., 244. gr., 1. mgr. 157. gr. og 245. gr. almennra hegningarlaga og 1. mgr. 48. gr. umferðarlaga. Var skilorðsdómurinn frá 4. júlí 2011 jafnframt dæmdur upp. Brot samkvæmt ákæru ríkissaksóknara, sem ákærði er sakfelldur fyrir í máli þessu, voru framin fyrir uppkvaðningu fyrrgreindra refsidóma og brot samkvæmt ákæru lögreglustjórans á höfuðborgarsvæðinu fyrir uppkvaðningu síðari dómsins, en með því rauf ákærði jafnframt skilorð. Með hliðsjón af 60. gr., sbr. 77. gr. og 78. gr. almennra hegningarlaga, verður skilorðsdómurinn frá 2. mars 2012 tekinn upp og ákærða dæmd refsing í einu lagi fyrir öll málin. Við ákvörðun refsingar verður horft til þess að ákærði var á 18. og 19. aldursári er brotin voru framin. Þá hefur hann gengist greiðlega við brotum sínum. Þykir refsing ákærða hæfilega ákveðin fangelsi í 9 mánuði, en rétt þykir að fresta fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Af hálfu ákæruvaldsins flutti málið K-kvk-nf Ó-kvk-nf E-kvk-nf saksóknarfulltrúi.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, Á-kk-nf D-kk-nf G-kk-nf, sæti fangelsi í 9 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

R-kvk-nf H-kvk-nf